text: Se video: Et kamera bliver ny halinspektør
  19 oktober 2014 kl. 13.20
  Nu er det slut med at finde halinspektøren i sportshallerne i Horsens. Stillingen er skåret væk, og kameraer og it-systemer skal i stedet klare jobbet.
  Før har der været en halinspektør i alle idrætsanlæg i Horsens. Men nu sidder der kun én, som holder styr på for eksempel aften og weekend. Booking af hallen foregår nemlig over nettet, og hallen åbner automatisk, når den er booket. På den både behøver der ikke at være en halinspektør til stede altid.
  - På den måde kan hallen være lukket, når den ikke bliver brugt og åben, når folk har booket den, siger Jørn Juul, direktør i Forum Horsens.
  Hallerne skal - ligesom mange andre virksomheder - finde ud af, hvordan de kan gøre det mere attraktivt for brugerne, og der har man fundet ud af, at kameraer, personlig booking og færre halinspektører skal være den nye løsning.
  - Der er selvfølgelig mange, som savner vores gamle halinspektører, men det nye system giver også frihed for vores brugere, siger direktøren til TV SYD.
  Se direktør Jørn Juul fortælle her.
  Varighed: 0:33
  